
పెద్దనోట్ల ‘రద్దు’తో మందగమనం ఆర్థిక వ్యవస్థపై తాత్కాలిక ప్రభావం పేదలు సుదీర్ఘకాలం వేచి చూడలేరు తక్షణ సాయం ఆశిస్తారు: ప్రణబ్ న్యూఢిల్లీ, జనవరి 5: పెద్ద నోట్ల రద్దు వల్ల ఆర్థిక రంగం మందగించే ప్రమాదం ఉందని రాష్ట్రపతి ప్రణబ్ ముఖర్జీ పేర్కొన్నారు. అయితే ఈ ప్రభావం తాత్కాలికంగా ఉండే అవకాశముందని చెప్పారు. దీనివల్ల నిరుపేదలు మరిన్ని ఇబ్బందులకు గురయ్యే అవకాశం ఉందని, వారిపై ప్రత్యేక శ్రద్ధ చూపాలని ఆయన ప్రభుత్వాన్ని కోరారు. దీర్ఘకాలంలో సుస్థిర ప్రగతిని ఆశిస్తున్న మనం... అది నెరవేరాలంటే ఇప్పుడు పేదల కష్టాలను నివారించడం తప్పనిసరి అని ప్రణబ్ వ్యాఖ్యానించారు. ‘ఒకరిపై ఆధారపడే పరిస్థితి నుంచి మరొకరికి సహాయపడే స్థాయి’కి ప్రజలు ఎదగాలన్న ప్రభుత్వ విధానాన్ని ప్రశంసించారు. అయితే... నిరుపేదలు సుదీర్ఘకాలం వేచి చూడలేరని, ఇప్పటికిప్పుడు సహాయాన్ని ఆశిస్తారని తెలిపారు. ఈ విషయంలో ప్రత్యేక శ్రద్ధ చూపాల్సిన అవసరముందని సూచించారు. గురువారం ఆయన అన్ని రాష్ట్రాల గవర్నర్లు, లెఫ్టినెంట్ గవర్నర్లతో వీడియా కాన్ఫరెన్స్ ద్వారా మాట్లాడారు. పెద్దనోట్ల రద్దు నేపథ్యంలో దేశ ప్రజలకు ప్రధాని మోదీ ప్రకటించిన వరాలతో కొంత ఉపశమనం కలుగుతుందని అభిప్రాయపడ్డారు. పేదలను ఆదుకుని, దారిద్య్ర నిర్మూలనతోపాటు, దేశ పురోగతిలో వారిని భాగస్వాములను చేయాలని అన్నారు. ఈ ఏడాది ఏడు రాషా్ట్రలలో ఎన్నికలు జరగనున్నాయని, ఇప్పటికే 5 రాషా్ట్రల షెడ్యూల్ కూడా ప్రకటించారని ప్రణబ్ గుర్తు చేశారు. స్వేచ్ఛాయుత వాతావరణంలో ఎన్నికలు మన ప్రజాస్వామ్య వ్యవస్థకు ప్రపంచంలోనే ప్రత్యేకత తీసుకొచ్చాయని చెప్పారు.

peddanotla ‘raddu’thoo mandagamanam aardhika vyavasthapai taatkaalika prabhaavam pedalu sudiirghakaalam vechi chudaleru takshana saayam aasistaaru: pranab newdhilly, janavari 5: pedda notla raddu valla aardhika rangam mandaginche pramaadam undani rashtrapati pranab mukharji perkonnaru. ayithe ee prabhaavam taatkaalikamgaa unde avakaasamundani cheppaaru. deenivalla nirupedalu marinni ibbandulaku gurayye avakaasam undani, vaaripai pratyeka shraddha chuupaalani aayana prabhutvaanni koraru. deerghakaalamlo susthira pragatini aasistunna manam... adhi neraveralante ippudu pedala kashtaalanu nivaarinchadam tappanisari ani pranab vyaakhyaaninchaaru. ‘okaripai aadhaarapade paristhiti nunchi marokariki sahayapade sthaayi’ki prajalu edagaalanna prabhutva vidhaanaanni prasamsinchaaru. ayithe... nirupedalu sudiirghakaalam vechi chudalerani, ippatikippudu sahaayaanni aasistaarani telipaaru. ee vishayamlo pratyeka shraddha chuupaalsina avasaramundani suuchimchaaru. guruvaram aayana anni rashtrala governarlu, leftinent governarlatho vidia conferens dwara matladaru. peddanotla raddu nepathyamlo desha prajalaku pradhaani modii prakatinchina varaalato kontha upasamanam kalugutundani abhipraayapaddaaru. pedalanu aadukuni, daaridyra nirmuulanatoepaatu, desha purogatilo vaarini bhaagaswaamulanu cheyalani annaru. ee edaadi edu rashtralalo ennikalu jaraganunnayani, ippatike 5 rashtrala shedule kuudaa prakatinchaarani pranab gurtu chesaru. swechhaayuta vaataavaranamlo ennikalu mana prajaaswaamya vyavasthaku prapanchamlone pratyekata teesukochaayani cheppaaru.